Lions Club Vassfaret

Lionsklubben vil med dette få takke alle som gjennom kjøp av julenek, kalendere og lodd, har bidratt til at inntektene til Lions Club Vassfaret har blitt meget bra i innspurten av året som nå er omme.

Dette er midler som uavkortet går til humanitære formål både på nasjonalt plan og internasjonalt plan, og ikke minst til lokale formål som vi mener bør støttes opp om. I disse dager er det mye fokus på mobbing, og hva det kan føre til av menneskelige tragedier. Lions har lenge hatt det som en av sine hjertesaker, å bidra til å få slutt på mobbing i skolen. En stor del av inntektene Lions Club Vassfaret har, går bl.a. til programmet «Det er mitt valg» som brukes på våre skoler.

Vi har fortsatt igjen en del kalendre som det er mulig å få kjøpt. De er på ingen måte gått ut på dato, da siste forbruksdag er 31.12.2016.

Vi har også en god del bjørkeved som varmer godt, og kan brukes i peis så vel som i ovnen! Inntektene av dette går også til formål som «varmer» godt!

Med dette vil vi ønske alle i Sør-Aurdal og på Nes, og alle som tilbringer mye av tida i vårt distrikt f.eks. på hytta, et riktig godt nytt år!